ཉེ་དུས་ཀྱི་སངས་རྒྱས་ཆོས་ལུགས་མཁས་པ་རྣམས་ཀྱིས་ཁྱོན་ཡོངས་ནས་སངས་རྒྱས་ཆོས་ལུགས་ཀྱི་གཞུང་ལུགས་ལ་ཞིབ་འཇུག་བྱེད་བདེ་བའི་ཆེད་དུ་སྐད་ཡིག་གཞིར་བཟུང་ནས་སྡེ་ཚན་ཆེ་བ་གསུམ་དུ་དབྱེ་བ་སྟེ།རྒྱའི་སྐད་ཡིག་སྡེ་ཚན་དང་།བོད་སྐད་ཡིག་སྡེ་ཚན།པཱ་ལིའི་སྐད་ཡིག་གི་སྡེ་ཚན་བཅས་སོ།།པཱ་ལིའི་སྐད་ཡིག་གི་སྡེ་ཚན་ཁོངས་སུ་གཏིགས་པའི་རྒྱ་མཚན་ནི་ཁོང་ཚོའི་སྡེ་སྣོད་གསུམ་གྱི་གསུང་རབས་རྣམས་དང་དེ་བཞིན་བསྟན་བཅོས་མང་པོ་ཡོད་པ་དག་ཚང་མ་པཱ་ལིའི་སྐད་ཡིག་གི་ཐོག་ནས་བྲིས་ཡོད་པས་ཡིན།པཱ་ལིའི་སྐད་ཡིག་གི་སྡེ་ཚན་དེར་སྡེ་སྣོད་གསུམ་གྱི་གསུང་རབ་ཆ་ཚང་བ་དང་བསྟན་བཅོས་སྣ་ཚོགས་ཡོད་པ་ཕུད།དེ་མིན་བྱང་དར་སངས་རྒྱས་ཆོས་ལུགས་ཀྱི་བཀའ་དང་བསྟན་བཅོས་རྣམས་ནི་མང་ཆེ་བ་རྒྱ་ཡིག་དང་བོད་ཡིག་གི་གསུང་རབ་ནང་དུ་ཉར་ཚགས་བྱས་ཡོད།